Til Tjenestemannsorganisasjonene

|  |  |  |
| --- | --- | --- |
| Dato: | 01.12.2023 |  |
| Saksnr.: | 2023/60 MDNETEB |

**REFERAT FRA INFORMASJONS- OG DRØFTINGSMØTE**

Dag/dato: Fredag 1.12.2023 kl. 09:00 – 10:30

Sted: Det odontologiske fakultet, fakultetsadministrasjonen, møterom 312

Til stede fra arbeidsgiversiden:

fakultetsdirektør Karen Marie Ulshagen, instituttleder Carl Hjortsjö og HR-seniorrådgiver Maria Nesteby (sekretær), Terje Hegge ang sak 31/2023, Hans Jacob Rønold fra dekanatet

Til stede fra arbeidstakersiden:

Ann-Kristin Ruus (FF/UiO), Anne Karin Kristoffersen (VO IOB) og Catherine Anne Heyward (VO IKO), Cathrine Gahre Fjeld Akademikerne), Ariel Sevendal (Parat), Natalia Zubillaga (Leder/Hovedtillitsvalgt NTL)

Det var ingen merknader til innkalling og dagsorden.

|  |  |
| --- | --- |
| Saksnr.: | Drøftingssaker |
| D-31/2023 | **Budsjett 2024 - langtidsbudsjett 2028** Det utsendte budsjettnotatet med beskrivelse av budsjettprosessen så langt, ble gjennomgått. Det viser et akkumulert merforbruk på 8,8 mill.kr ved utgangen av 2024.OD har krav om å gå i balanse ved utgangen av 2024. Catherine Anne Heyward (VO IKO) uttaler at ansatte har meldt inn mindre tid til arbeid med hygiene mellom pasientene, da ansatte har fått flere nye oppgaver. Instituttleder ved IKO ber om å få konkrete eksempler på dette. Catherine Anne Heyward (VO IKO) informerer at temaet har blitt tatt opp på Hygiene utvalg møte.NTL stiller spørsmål ved om OD fortsatt planlegger å spare på lønnskostnader, advarer mot å kutte for mye i en allerede presset situasjon. NTL ber om en mer konkret plan for hva OD tenker å gjøre for å effektivisere og redusere kostnader. Videre stiller NTL spørsmål ved om hvordan det nye pasientjournalsystemet OPUS kan være mer effektiviserende, i tillegg kan det nevnes at fakultetet har inngått avtale om å kjøpe mindre av de utvalgte modulene. Til det svarer arbeidsgiver at når den digitale løsningen for betaling fra pasienter kommer på plass, vil driften bli mer effektiv og mindre oppgaver vil bli lagt på de ansatte. Parat mener at det er viktig å følge med på arbeidsmiljøet, og at man skal ha en arbeidsplass med god bemanning, slik at det ikke hår utover de ansatte. Akademikernes medlemmer sier at man er fornøyd med OPUS.  |

|  |  |
| --- | --- |
|  | Informasjon fra ledelsen  |
| I-32/2023 | **Innføring av nytt pasientjournalsystem** Instituttleder informerte om status. OD vil ansette en OPUS-koordinator. Den som ansettes skal være et bindeledd mellom Opus, prosjektleder, ledelsen, økonomi og IT. Arbeidssituasjonen har blitt noe bedre den siste tiden i forbindelse med implementeringen. Det er noen utfordringer med skanning, men det jobbes kontinuerlig med å løse problemene. |
| I-33/2023 | **Bemanningsplanarbeid** Fakultetsdirektøren redegjorde for status. Målet er å dimensjonere bemanningen i forhold til dagens og fremtidens behov for faglig og administrativ arbeidskraft. I dette arbeide skal man legge vekt på god kommunikasjon med miljøet og faggruppene. Organisasjonene er representert i arbeidsgruppen. NTL påpekte at det er viktig å formidle at endringene ikke vil føre til oppsigelser.  |
| I-34/2023 | **Livsvitenskapsbygget (LVB)**To alternative miljøer er meldt inn som mulige fagmiljøer fra OD i LVB Mikrobiologi-gruppen fra IOB som ett alternativ og hele IOB som det andre. Faglige synergier og faglig konvergens står i fokus ved vurderingen. Parat anbefaler at problemstillinger rundt flyttingen tas opp sentralt i IDF. |
| I-35/2023 | **Innspill fra Akademikerne – jf vedlegg**Akademikerne hadde bedt om en redegjørelse fra dekanatet omhvilke konkrete strategier de har for å sikre lønnsutvikling ved OD, i tillegg til å sikre at OD både beholder og rekrutterer de dyktigste undervisere, forskere, spesialister og kliniske veiledere.UiO vil aldri klare å konkurrere med de private når det gjelder lønn. Imidlertid har det i det siste blitt et økende problem at andre offentlige arbeidsplasser for tannleger lønner bedre enn universitetet. Dekanatet er opptatt av problemstillingen og jobber med den i flere kanaler, både via UHR, direktorat og departement og med UiOs ledelse. Akademikerne ber om redegjørelse på grunnen til at OD avviser mange 2.5.3-krav Når det gjelder 2.5.3 forhandlinger, forholder arbeidsgiver seg til de prinsippene som gjelder for slike lønnsforhandlinger i hovedtariffavtalen NTL støtter at man skal forholde seg til det som står i tariffavtalen og ar arbeidsgiver forholder seg forutsigbart til krav.Parat understreker betydningen av at UiO skal føre en helhetlig lønnspolitikk uavhengig av hvor man er organisert.  |
| **Eventuelt** | Datoer for møter for semester V-2024 er som følger: 1. 12.01.2024
2. 09.02.2024
3. 15.03.2024
4. 19.04.2024
5. 24.05.2024
6. 07.06.2024
 |

Karen Marie Ulshagen

Fakultetsdirektør

*Dokumentet er elektronisk godkjent ved UiO og er derfor ikke signert.*